NaiveNeuron/SloPal huggingface dataset:
Mičovský, Ján, poslanec NR SR (2012-11-06):
Ďakujem, pani predsedajúca, za slovo. Niekedy si myslím, že forma vystúpenia našich kolegov zabíja niekedy obsah. Ja cítim, že na rozdiel od mojich kolegov by som dokázal hľadať nejaké ratio práve v tom, ako pán kolega Chren vystúpil, len fakt je ten, že je to tak veľmi subjektívne, že istá sebavedomosť môže byť niekedy veľmi na škodu, ale nie je to asi to podstatné. Podstatnejšie, čo chcem povedať, je to, že existuje istá miera. Všetko je vlastne otázka miery a tu možno sme sa mali sústrediť nie na to, aby sme sa navzájom pustili do takejto ostrej polemiky, ale aby bola presnejšie stanovená otázka miery, čo áno a čo nie. A to, čo mi veľmi evokovalo, bola tá vaša výmena o svojich deťoch, ktoré ešte nemáte a ktoré raz nebudú mať s tým problém. Ja chcem povedať na to konto len jednu vec, ktorú som ja so svojimi deťmi, ktoré už mám a už sú veľké, dospelé, vždy praktizoval v oblasti erotických programov, boli to erotické programy alebo teda erotické nejaké pohľady, či v televízii, alebo v novinách. Tie naše deti majú takú prirodzenú schopnosť, tak ako cudne sklopiť zrak a tak ako sa odvrátiť, že toto viem, toto by som nemal ešte vidieť. A ja som veľmi rád zdôrazňoval tým svojim synom, že viete čo, pokiaľ vidíte nahé ľudské telo alebo to, že sa dvaja bozkávajú, na tom nie je vlastne nič strašné, to nie je vec, pre ktorú by ste mali odvracať tvár. Poprosím vás, chalani moji, vždy odvracajte tvár od toho, keď vidíte násilie, hrubosť, krv, vraždy, zabíjanie. Toto sú veci, ktoré mne vadia oveľa viacej v našich časopisoch. A tam som zacítil práve túto vetičku, len kvôli tomu som sa rozhodol prihlásiť, od pána Chrena, kde spomenul aj on niečo také. Tak by som povedal, že možno nie všetko je možné, riešiteľné zákonom. Skúsme apelovať aj na spoločnosť našimi poslaneckými mandátmi v tom, že každý z rodičov je zodpovedný a mal by to aj v tomto smere využiť.
M. Hort, podpredseda NR SR: (2008-04-04):
O ospravedlnenie svojej neúčasti na dnešnom rokovaní požiadali títo páni poslanci: pán poslanec Marián Haľko, ďalej pán poslanec Miroslav Jureňa, Ján Kovarčík, István Pásztor, Ján Slota, Milan Urbáni, Renáta Zmajkovičová. Do včerajšieho dňa alebo z predchádzajúcich rokovaní máme neukončené niektoré body vo vzťahu k interpeláciám, kde ešte sú aj prihlásení písomne alebo mohli by sa prihlásiť ešte ďalší ústne, bude, verím, urobená dohoda na zasadnutí poslaneckého grémia, ktoré bude tesne pred jedenástou pred hlasovaním, tam sa dohodneme, kedy dobehneme interpelácie. A teraz by sme pokračovali jedným z tých dvoch bodov, ktoré máme rozrokované, to znamená o návrhu poslanca Národnej rady Slovenskej republiky Pavla Pašku na vydanie zákona, ktorým sa mení zákon Slovenskej národnej rady č. 45/1989 Zb. o poslancoch Slovenskej národnej rady v znení neskorších predpisov a o zmene niektorých zákonov . Tento návrh sme dostali ako tlač 572. Pán predseda ako navrhovateľ už zaujal miesto pre navrhovateľov, takisto aj pani poslankyňa Jana Laššáková, ktorú určil ústavnoprávny výbor za spravodajkyňu. Do rozpravy je ústne prihlásený pán poslanec Daniel Lipšic, ktorému teraz odovzdávam slovo. Po tomto zákone bude nasledovať zákon o Košiciach. Nech sa páči, pán poslanec.
Danko, Andrej, podpredseda NR SR (2023-11-21):
Pán poslanec Hlina.
Novotný, Viliam, poslanec NR SR (2011-02-08):
Vážený pán podpredseda, vážený pán minister, vážené dámy, vážení páni, vláda Slovenskej republiky uznesením č. 25 z 12. januára 2011 schválila návrh na odvolanie člena Dozornej rady Úradu pre dohľad nad zdravotnou starostlivosťou a na zvolenie nového člena Dozornej rady Úradu pre dohľad nad zdravotnou starostlivosťou. V zmysle § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, členov Dozornej rady volí a odvoláva Národná rada Slovenskej republiky na návrh vlády. Predseda Národnej rady Slovenskej republiky rozhodnutím č. 217 zo 14. januára 2011 pridelil návrh na odvolanie člena Dozornej rady Úradu pre dohľad a na zvolenie nového člena Dozornej rady Úradu pre dohľad Výboru Národnej rady Slovenskej republiky pre zdravotníctvo na prerokovanie v termíne do 31. januára 2011. Výbor Národnej rady Slovenskej republiky pre zdravotníctvo rokoval o predloženom návrhu na svojej 7. schôdzi výboru. Návrh na odvolanie člena Dozornej rady Úradu pre dohľad a na zvolenie nového člena Dozornej rady Úradu pre dohľad odôvodnil vo výbore minister zdravotníctva Slovenskej republiky Ivan Uhliarik. Výbor Národnej rady Slovenskej republiky pre zdravotníctvo prerokoval predložený návrh a konštatoval, že navrhovaná kandidátka spĺňa požiadavky podľa § 22 ods. 4 písm. a), d) a e), § 26 ods. 5 zákona č. 581/2004 Z. z. Materiál obsahuje životopis navrhovanej kandidátky a súhlas s kandidatúrou. Výbor súhlasil s návrhom vlády a odporučil Národnej rade Slovenskej republiky: 1. Podľa § 26 ods. 3 zákona č. 581/2004 Z. z. o zdravotných poisťovniach a dohľade nad zdravotnou starostlivosťou a) odvolať Gabrielu Kaliskú z funkcie člena Dozornej rady Úradu pre dohľad nad zdravotnou starostlivosťou, b) zvoliť Moniku Pažinkovú do funkcie člena Dozornej rady Úradu pre dohľad nad zdravotnou starostlivosťou. 2. Podľa § 39 ods. 8 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov vykonať hlasovanie o návrhu na odvolanie člena Dozornej rady verejne, vykonať hlasovanie o návrhu na voľbu nového člena Dozornej rady verejne. Výbor poveril poslanca Viliama Novotného, aby predniesol správu o výsledku prerokovania návrhu na odvolanie člena Dozornej rady Úradu pre dohľad a na zvolenie nového člena Dozornej rady Úradu pre dohľad nad zdravotnou starostlivosťou. Súčasťou správy je návrh uznesenia Národnej rady Slovenskej republiky, o ktorom potom pri hlasovaní dám hlasovať. Vážený pán podpredseda, skončil som, prosím, otvorte rozpravu.
Pellegrini, Peter, predseda NR SR (2015-12-01):
Prezentujme sa a hlasujme o bode 6 pána poslanca Beblavého. (Hlasovanie.) Prítomných 131 poslancov, za hlasovalo 54, proti bolo 8, zdržalo sa 69. Neschválili sme tento bod.
Kaliňák, Robert, poslanec NR SR (2011-03-29):
Pán poslanec Krnáč, v dobrom to hovorím, asi nie ste pravdepodobne právnik, preto vám chcem vysvetliť, že nie všetko, čo je v ústave napísané, od slova do slova sa riadi tým, ako to tam máte napísané, že tam musí byť napísané, ale to v dobrom hovorím, že nesmie zasahovať do Generálnej prokuratúry, ministerstva spravodlivosti, je to dané členením ústavy, tým, ako je ústava konštruovaná, tým, že priznáva kreačnú právomoc prezidentovi vo vzťahu ku generálnemu prokurátorovi, ktorého my volíme a on menuje. Čiže ak sme chceli ísť tou cestou, musíme ísť cestou, že dobre, nech prezident robí disciplinárne stíhanie, nech navrhuje, keď nám len toto chýba, pretože on ho de facto menuje. Tak to býva aj pri niektorých iných funkcionároch, napríklad pri riaditeľovi SIS, kde mu navrhuje odmenu a tak ďalej. To je pri tých vysokých funkcionároch, ktorí majú osobitné postavenie podľa ústavy. Ale keďže stojí samostatne v ústave, nie je možné v ústave prelínať medzi jednotlivými typmi rezortov a mocí, správanie sa medzi tým, preto je to protiústavné. Preto je to protiústavné, aj keď to tam napísané nie je. A k pánovi predsedovi ústavnoprávneho výboru, pánovi poslancovi Procházkovi. To je princíp, to je tradícia, ktorú sme vybudovali. Ja nehovorím o tom, že právne, či sa to dá, alebo nedá. Právne sa dá schváliť čokoľvek a zákon bude platný. A keď ústavným zákonom niečo prevolíme, tak zlomíme aj rozhodnutie Ústavného súdu. Ale my sa tu bavíme o demokracii, naozaj o reálnej demokracii, ktorú tu dvadsaťdva rokov budujeme, o pravidlách, ktoré tu platia, ktoré rešpektoval predseda parlamentu Hrušovský, ktoré rešpektoval predseda parlamentu Paška a ktoré zásadne nerešpektuje predseda parlamentu Sulík. Čiže to sú veci, ku ktorým sa učíme a učíme sa ich dlho a dnes ich chceme porušovať len preto, lebo nevieme zvoliť. Veď ste priznali, že preto je tá zmena, nemali ste ju vo volebnom programe, nie je v programovom vyhlásení vlády, nie je nikde a rozhodli ste sa, že treba robiť zmenu prokuratúry a voľby len preto, lebo nemal podporu váš... (Prerušenie vystúpenia časomerom.)
Hrnčiar, Andrej, podpredseda NR SR (2018-05-17):
Budeme pokračovať odpoveďami členov vlády na otázky poslancov podľa vyžrebovaného poradia a už viem, prečo pán poslanec Jakab sa tak dožadoval, aby ste to ukončili, pretože prvá otázka je práve od neho na ministra dopravy a výstavby Árpáda Érseka a znie: „Vážený pán minister, čo robí ministerstvo dopravy pre rozvoj cyklodopravy a darí sa štátu zvyšovať záujem ľudí o tento druh dopravy?“
Herák, Ján, poslanec NR SR (2020-12-17):
Čiže, pán Blaha, ešte raz, volám sa pán Herák, keby ste nevedeli. Pýtali ste sa, či mám rodinu. Áno, mám rodinu, mám krásnu rodinu. A poďme ale teda k meritu veci. Urážať sa nenechám, pán Blaha, pretože vy ste počas vášho slova naozaj tu pourážali naozaj viac než dosť, ale ukazujete len vašu inteligenciu, na rozdiel ja ju teda mám. Hovoriť, že deti z hmotnej núdzi (núdze, pozn. red.) sú väčšinou rómske deti, je totálna absurdita. Na rozdiel od vás, pán Blaha, ja som v teréne 12 rokov, 12 rokov v teréne. Poznám mnoho sociálnych pracovníkov z úradu práce, sociálnych vecí a rodiny a mám aj štatistiky. Ale to vôbec nie je pravda, čo vravíte, že väčšinou detí sú, teda ktoré spadajú pod hmotnú núdzu, sú teda deti zo sociálne slabších rodín, teda rómskeho pôvodu, tak, aby som sa teda vyjadril jasne. Klamete, že my bereme 7 dní pred Vianocami obedy zadarmo. Čo toto je za hlúposť, pán Blaha?! Však vy sám dobre viete, pretože vaša strana SMER, vy ste tie obedy navrhli a v konečnom dôsledku som sa vyjadroval viackrát, rodičia detí za tie obedy platili, aj keď minimálne, ale platili. Pretože to potom závisí od samosprávy, platí to od konkrétnej školy (reakcia z pléna), je to veľmi individuálne (zaznenie gongu), nechajte ma dopovedať, ale obedy, obedy rodičia platili. Práve naopak, my navyšujeme príspevok o 8 %, z 1,20 eur na 1,30 eur. A čo sa týka daňového bonusu, sám dobre viete, pán Blaha, a asi neviete, ten zákon má úč... bude účinný od 1. septembra budúceho roku. Ešte sa to bude veľmi intenzívne rokovať s ministrom financií, tak, prosím vás, prestaňte zavádzať, že my 7 dní pred Vianocami bereme obedy zadarmo. To je naozaj klamstvo. A čo sa týka preferencií, pozrite sa na vašu stranu SMER... (Reakcia z pléna. Prerušenie vystúpenia časomerom.)
A. Belousovová, podpredsedníčka NR SR: (2007-05-15):
Teraz dávam slovo spravodajcovi, ktorého určil navrhnutý gestorský výbor, výbor pre sociálne veci a bývanie, pánovi poslancovi Róbertovi Madejovi. Nech sa páči, pán poslanec, máte slovo.
Tomáš, Erik, poslanec NR SR (2021-05-12):
Pán Krajčír a pán Borguľa, ja veľmi pekne ďakujem, že aj ďalší členovia SME RODINA vyjadrili podporu tomuto návrhu. Ja už to tak beriem, že asi celý klub hnutia SME RODINA to podporí, takže veľká vďaka za všetky tie rodiny. Pán Herák, vám ďakujem za kompliment, čo sa týka komunikácie. V dobrom vám vravím, nemôžete hovoriť o tom, že nie ste prívržencom Igora Matoviča, lebo by ste mohli sám sebe ublížiť, musíte vážiť slová. A čo sa týka tej pomoci rodín, ja predsa stále súhlasím s vami, že rodinám treba stále viac a viac pomáhať, ďalej. Ale nesúhlasil som s jedným vaším výrokom, že sa tu nič pre ne neurobilo. A vymenoval som vám všetky tie opatrenia, ktoré neboli žiadne valorizačné zvýšenia, ale jasné, rapídne zvýšenia, či už rodičovský príspevok, materská dávka a podobne. A súhlasím aj s vami, že aj prídavok na dieťa je veľmi nízky, len 25 eur, ale musím vám opäť pripomenúť, že sme navrhovali jeho zdvojnásobnenie a hnutie OĽANO bolo tým hnutím, ktoré zablokovalo schôdzu o zvýšení prídavku na dieťa. Takže preto mi pripadá veľmi nekorektné, farizejské a neférové z vašej strany kritizovať naše predchádzajúce postupy. Ďakujem pekne.
Blanár, Juraj, podpredseda NR SR (2022-10-04):
Dve faktické poznámky na vaše vystúpenie. Pán poslanec Cmorej ako prvý.
Grendel, Gábor, podpredseda NR SR (2020-12-03):
Dobre, nech sa páči, tak prečítajte.
Žiga, Peter, podpredseda NR SR (2024-01-12):
Pán poslanec Kaliňák.
Hrušovský, Pavol, podpredseda NR SR (2010-08-05):
Pani poslankyňa Tkáčová, nech sa páči.
Hrnčiar, Andrej, podpredseda NR SR (2018-03-14):
Otváram všeobecnú rozpravu, do rozpravy som dostal jednu písomnú prihlášku za SaS, Pán poslanec Baránik, nech sa páči.
Paška, Pavol, predseda NR SR (2014-03-25):
Ďakujem pekne, pán minister. Určeným spravodajcom je pán poslanec Peter Náhlik. Poprosím o informáciu.
Pellegrini, Peter, predseda NR SR (2024-02-01):
Skončili ste, pán poslanec? Ďakujem pekne. S faktickou poznámkou, pán poslanec Kalivoda, nech sa páči.
Gajdoš, Peter, minister obrany SR (2017-10-12):
Ja len chcem ešte raz zvýrazniť, že ideme tam plniť výcvikové úlohy, ideme pripravovať inštruktorov na opravy bojovej techniky, to znamená zabezpečiť spôsobilosti irackých ozbrojených síl, zabezpečiť obranu vlastnej krajiny a pripravenosť ich príslušníkov ozbrojených síl vrátane zabezpečenia odmínovania, to znamená prípravy ich inštruktorov na to, aby mohli svojpomocne a svojimi silami a prostriedkami zabezpečiť odmínovanie územia a zároveň pripravenosť ozbrojených síl. V materiáli je spomenuté aj určitý počet systémov odmínovania mechanického, Božien, ktoré sme im darovali zhodou okolnosti v roku 2006 pri ukončení misie pánom predsedom vlády Slovenskej republiky. Na základe uvedeného oni si ešte dokúpili ďalšie systémy a majú ich, myslím, že až do 30 kusov, to znamená aj takýmto spôsobom my im ideme napomôcť pri zabezpečení prípravy ich špecialistov. Ďakujem.
Šimečka, Michal, podpredseda NR SR (2023-12-08):
Ďakujem pekne. Pani poslankyňa Mesterová.
Pellegrini, Peter, predseda NR SR (2015-05-06):
S procedurálnym návrhom pán poslanec Lipšic.
L. Szigeti, poslanec: (2009-10-28):
Hovoríte o tom, že nie sú distribuované tie učebnice. Bohužiaľ, nieže nie sú distribuované, ale nie sú ani napísané. Pán minister to prezentoval, že nemá autorov, nemá odborníkov, ktorí by napísali tieto učebnice. Hovoríte o tom, že všetci máme svoje kompetencie. Áno, ale máme aj povinnosti. Pán minister školstva za to je ministrom školstva, aby zabezpečil učebnice pre školy, či je to stredná, alebo základná škola. Bohužiaľ, toto sa nedeje. Pani kolegyňa, pani poslankyňa Tóthová, viete, ten obsah je naozaj rovnaký aj na severe, aj na juhu. Viete, dvakrát dva sú štyri aj v Žiline, aj v Dunajskej Strede, Mendelejevova tabuľka rovnako platí v predmete chémie aj na Kysuciach, aj na Žitnom ostrove. Takisto sa vyučuje takým spôsobom, že druhú svetovú vojnu prehrali fašisti a zánik komunizmu na Slovensku a v Česko-Slovensku sa datuje k 17. novembru, až na niektoré výnimky na niektorých občanov. (Potlesk.)
Vetrák, Milan, poslanec NR SR (2023-02-02):
Ďakujem pekne. No, ja by som to ešte posunul o úroveň vyššie, lebo asi by sme sa mali zamýšľať najprv nad tým, že kvôli čomu dovoľujeme spočívanie mandátu. My ho dovoľujeme v prvom rade preto, že keď sa poslanec stane členom vlády, teda poslanec, ktorý ide pracovať ako poslanec počas štyroch rokov a stane sa členom vlády, teda ide kvázi pracovať do výkonnej zložky parlamentu, keby sme to odvodili z minulosti. Lebo však to pochádza z minulosti. Tak jednoducho je to preto, aby sme, povedzme, najkvalitnejších ľudí, ktorí sú zvolení medzi poslancami, dostali do výkonnej zložky moci. Akonáhle začneme rozširovať to spočívanie mandátu, lebo tam nejde len o situáciu materská, rodičovská, to je taká špecifická situácia. Ale tam je aj tá, aj tam je aj to, že budeme postupne zákonmi rozširovať množstvo funkcií, kedy bude ten mandát spočívať, čo sa nám môže naozaj potom stať, že všetci budú navolení alebo polovica parlamentu nám odíde do úradníckych funkcií, kde ich možno ľudia ani nechceli vidieť. Pretože keď niekto chce byť poslanec, tak kandiduje za poslanca. Keď niekto chce robiť úradníka, tak nech ide robiť úradníka. Alebo keď chce niekto robiť do, vo výkonnej zložke moci, kde sú výberové konania, nech uspeje vo výberovom konaní. Pokiaľ ide o, o tú samotnú rodičovskú materskú alebo samotnú tú novelu ústavy, ja som tým chcel povedať to, že ja vôbec nepodceňujem nejakú dôležitosť otázky riešenia materskej rodičovskej ako témy, ale tých tém, ktoré sú dôležité na úpravu v ústave, je viacej. A jednoducho ak sa chceme na nejakej ústavnej zmene vždy dohodnúť, tak sa tam musia, tak, tak by tam mali byť aj ďalšie dôležité témy, či už v tejto novele ústavy alebo súbežne v inej novele ústavy tak, aby sme si to vedeli vzájomne podporiť. O tomto som hovoril a nad tým treba rozmýšľať, že nejde len o vylepšenie samotného návrhu, ale ide o uchopenie ďalších tém, ktoré sú z pohľadu iných, ktorí by mali podporiť tú novelu ústavy, dôležité. Takže o tom som hovoril. A potom, samozrejme, popritom môžme vylepšovať ten samotný návrh.
Sulík, Richard, podpredseda vlády a minister hospodárstva SR (2020-12-10):
Ďakujem pekne teda za tieto doplňujúce otázky, prepáčte, že som vás predtým prerušil. Tak je to, ako ste vraveli, máme momentálne tri formy pomoci. Ministerstvo hospodárstva prepláca nájmy, ministerstvo sociálnych vecí mzdy a odvody a ministerstvo dopravy prepláca pokles obratu do výšky 10 %. Ak je dojem, že to je málo, ja si to myslím, tak určite ja by som súhlasil so zvýšením. Myslím si, že aj pán minister dopravy, a je to skôr otázka na ministra financií, či by sa takéto peniaze našli. Okrem týchto troch foriem pomoci bola teda avizovaná nejaká ďalšia, neviem presne aká, práve premiérom. No a potom ste povedali, že je to všade úplne rovnaké. No tam práveže sú rozdiely. Rakúsko zavrelo reštaurácie, ale rovno povedali odkedy dokedy, rovno povedali preplatíme 80 % obratu. To ako to zas je, myslím si, že prehnané, ale v tom je ten obrovský rozdiel. Nie v tom, že my sme zavreli a oni nezavreli, ale v tom, že náhrada bola veľkorysá, možno až príliš a prišla prakticky okamžite. A posledná vaša otázka bola teda, že majiteľov, že keď niekomu ten priestor patrí. Veľakrát sa stáva, že niekomu ten priestor patrí a musí splácať úver, to je veľmi častý problém, ale tam je riešenie odložiť splátky úverov, lebo z toho priestoru mu neubudne, keď je pár mesiacov zavretý. Čiže to považujeme za dostatočne spravodlivé, za ´fer enough´. Keď povieme, komu ten priestor, kto má ten priestor úplne vo vlastníctve, tak je to šťastný človek a chvíľu vydrží. Kto ho má vo vlastníctve, ale musí splácať úvery, tak tomu povieme, že okej, tak mi ti odložíme to splácanie úverov, lebo z toho priestoru ti neubudne. A potom sú tí tretí, ktorí majú v nájme tie priestory a im je, tam je ten model, že keď prenajímateľ zníži, tak toľko preplatí aj štát. Toľkoto k vašej otázke, ale viem, že je tu ďalšia, prakticky rovnaká, ale to asi uvedie... (rečník sa obrátil a ukázal rukou na predsedajúceho).
Krajčí, Marek, poslanec NR SR (2023-06-28):
Dajte, prosím, hlasovať o treťom pozmeňujúcom návrhu pani poslankyne Jany Bittó Cigánikovej, ide o predĺženie lehoty predpisovania humánneho lieku na 6 mesiacov.
P. Hrušovský, predseda NR SR: (2004-10-26):
(Hlasovanie.) 130 prítomných, 106 za, 21 sa zdržalo, 3 nehlasovali. Body zo spoločnej správy sme schválili. Prosím o ďalší návrh, pán poslanec. I. Hamarčák, poslanec: Keďže nie sú ďalšie pozmeňujúce návrhy, mám uznesenie gestorského výboru, aby som odporučil postúpenie návrhu zákona do tretieho čítania.
Sulík, Richard, predseda NR SR (2011-09-08):
Prepáčte, pani poslankyňa. Poprosil by som kolegov, keby sa mohli tichšie rozprávať. Počuť to až sem. Ďakujem. Nech sa páči.
Federič, Igor, poslanec NR SR (2019-09-11):
Ďakujem pekne, pán predsedajúci. V rozprave nevystúpil žiaden poslanec a nebol podaný žiaden pozmeňujúci návrh. Preto, pán predsedajúci, budeme hlasovať o bodoch spoločnej správy 1 až 4 spoločne s návrhom gestorského výboru schváliť.
Figeľ, Ján, podpredseda NR SR (2014-06-05):
Ďakujem. Teraz dávam slovo spravodajcovi, ktorý bol navrhnutý gestorským výborom pre sociálne veci, a to pánovi poslancovi Júliusovi Brockovi. Nech sa páči.
Kollár, Boris, predseda NR SR (2022-02-15):
Prosím, prezentujme sa a hlasujeme. (Hlasovanie.) Prítomných 124 poslancov, za 85, proti 7, zdržalo sa 32. Konštatujem, že Národná rada na návrh výboru odvolala Jána Ilavského z funkcie člena Rady Slovenského pozemkového fondu dňom 15. februára 2022. Pán poslanec Fecko, prosím, uveďte ďalšie hlasovanie.
B. Bugár, podpredseda NR SR: (2006-02-24):
J. Jaduš, poslanec: ... môžem poprosiť o nadstavenie času potom. Takže dnešného odvolávanie pána ministra kultúry nie je len bojom o odvolanie persóny, odvolanie osoby pána ministra s výhradami, ktoré sme uviedli v návrhu na odvolanie, ale je to predovšetkým boj o odvolanie ministra kultúry ako reprezentanta a nositeľa istých ideí a myšlienok a skutočne treba povedať, že minister kultúry sa nemôže stavať do roly obchodníka s kultúrou, obchodníka s umením, ale očakáva sa od neho, že bude mecenášom kultúry zastupujúcim štát. Minister kultúry nemôže byť akýsi účtovník aukčnej siene, ale človek, ktorý by mal robiť všetko preto, aby sa v kultúre objavilo čo najviac zdrojov. Pretože, ak by sme pristali na to, čo povedal pred chvíľou aj pán Mikloško, že treba prehodnotiť, či tristo, alebo dvesto čitateľov nie je dosť dobrý dôvod na to, aby sme zastavili dotácie istého kultúrneho týždenníka, tak treba povedať, že je historicky doložené, že mnohí umelci, ktorí za svojho života ťažko predali čo i len jedno dielo, sa neskôr stali skutočnými nositeľmi pokroku v kultúre a umelcami, ktorí posmrtne predávali za miliónové hodnoty svoje umelecké diela. Podľa dnešných vašich kritérií by neboli mohli v kultúre pôsobiť a je mi ľúto, že aj osvietené hlavy z KDH podľahli týmto liberálnym pohľadom na kultúru a že v tomto...
Bugár, Béla, podpredseda NR SR (2019-05-15):
Pán poslanec Klus.
Kollár, Jozef, poslanec NR SR (2010-09-09):
Ďakujem pekne, pán predsedajúci. Výbor Národnej rady Slovenskej republiky pre financie a rozpočet súhlasí s návrhom vlády na skrátené legislatívne konanie. Odporúča Národnej rade Slovenskej republiky prerokovať návrh vlády na skrátené legislatívne konanie o vládnom návrhu zákona o špecifických štátnych zárukách. Ďakujem pekne. Poprosím, dajte hlasovať o tomto návrhu.
Pellegrini, Peter, predseda NR SR (2015-01-29):
Prezentujme sa a hlasujme o návrhu spravodajcu. (Hlasovanie.) Prítomných 121 poslancov, za 83, proti 23, zdržalo sa 15. Tento návrh na skrátené legislatívne konanie sme schválili. Panie poslankyne, páni poslanci, zároveň podávam návrh, aby sme vládny návrh zákona, ktorým sa dopĺňa zákon č. 43/2004 Z. z. o starobnom dôchodkovom sporení, ktorého tlač je tak, ako je uvedená, prerokovali a zaradili prvé čítanie o nej dnes o 15.00 hodine po skončení hodiny otázok. Je s tým všeobecný súhlas? (Nesúhlasná reakcia pléna.) Nie je. Nech sa páči, prezentujme sa a hlasujme o tom, že dnes o 15.00 hodine bude prvé čítanie o tomto vládnom návrhu zákona. (Hlasovanie.) Prítomných 119 poslancov, za 85, proti bolo 5, zdržalo sa 29. Návrh sme schválili. Prerušujem rokovanie do 14.00 hodiny a prajem vám príjemnú chuť k obedu. S procedurálnym návrhom pán poslanec Mamojka.
Šefčík, Marek, poslanec NR SR (2021-05-06):
Keďže spoločná správa neobsahovala žiadne pozmeňujúce návrhy, môžeme pristúpiť k hlasovaniu o pozmeňujúcich návrhoch, ktoré boli podané v rozprave. Prosím, dajte hlasovať o pozmeňujúcich návrhoch pani poslankyne Horváthovej 1 až 6 spoločne.
Pavelka, Radoslav, poslanec NR SR (2019-03-26):
Ďakujem pekne za slovo. Ja by som sa chcel, kolegyňa Kiššová, zastaviť pri tom, ako si spomenula výšku tých pokút a že teda, ktorý podnikateľ si bude môcť dovoliť takto dlhodobo udržať, resp. keď dostane túto pokutu, zaplatiť a pokiaľ si ju teda vymôže naspäť, ak teda sa preukáže, že teda mu bola neprávom udelená. Tu si treba povedať to, že možnože naozaj tie veľké podnikateľské subjekty, tie veľké reťazce to nejak ustoja, ale treba mať na pamäti aj to, že tento zákon je nielen, nielen pre veľké reťazce, ale aj pre malých lokálnych predajcov, to znamená, aj pre hocijakú malú predajňu niekde na sídlisku alebo u nejakého malého lokálneho predajcu. A tento zákon nerozdeľuje výšku pokút, akú môže tento malý lokálny predajca dostať. Takže chcel by som na toto upozorniť a chcel by som pripomenúť, že čo to môže pre takého malého predajcu znamenať, keď dostane nejakú takúto obrovskú pokutu a keď navyše je presvedčený, že nedostal ju oprávnene a keď ju zaplatí a pokiaľ ju zase vymôže naspäť, čo to všetko môže s jeho podnikaním, ale aj súkromným životom narobiť. Ďakujem pekne.
Viskupič, Marián, poslanec NR SR (2020-09-16):
Pán predsedajúci, ďakujem za slovo. Kolegyne, kolegovia, tak mám len pár slov, tak som to chcel pomaly aj vybaviť z miesta. Samozrejme, nedá sa. Chcel by som veľmi pekne poďakovať pánovi Šramkovi teda za jedno, za predloženie aktuálnej správy o rozpočtovej zodpovednosti a transparentnosti za minulý rok. Ďakujem mu za to, že teda nastavuje a nastavoval zrkadlo, ako, ako teda my ako verejná správa hospodárime. Už je jedno, kto je, kto je teda aktuálne vo vláde, ale teda hlavne chcem mu poďakovať za celých sedem rokov a vlastne už skoro za osem rokov jeho práce a že vlastne tú inštitúciu postavil z ničoho a postavil ju do toho stavu alebo tvaru, že dneska je to, myslím, jedna z naj, najrešpektovanejších inštitúcií vôbec v tejto oblasti, a verím, že teda takto to bude pokračovať aj ďalej. Pán Šramko, ešte raz veľmi pekne ďakujeme a veľa šťastia v ďalších profesionálnych výzvach. Ďakujem. (Potlesk.)
Číž, Miroslav, poslanec NR SR (2014-03-25):
Vážený pán predseda, osobný rešpekt, samozrejme, rešpektujem vystúpenie dlhoročného ochranára, pamiatkara, odpracovanými možno tisíckami hodín bezplatne pri ochrane pamiatok. Ale predsa len teda, a preto som si pozorne vypočul tento prejav, len, predsa len v konečnom dôsledku, aj keď konštruktívne, predsa len ten tón bol viac-menej kritický, pričom preukázateľne tento návrh zákona je v ekonomickej situácii, v ktorej žijeme, v období fiškálnych paktov, dohôd a tak ďalej, krokom jednoznačne dopredu. Čiže to, to možno je škoda, že sme nezaregistrovali, a že cítiť aktívny prístup ministerstva k tomu, že napriek zlej situácii ekonomickej hľadať nejaké reálne možnosti, ktoré tu sú. Ja pochádzam z Banskej Štiavnice, alebo dokonca ešte aj z obce Štiavnické Bane, ktorá je pri Štiavnici, ktorá je tiež národnou kultúrnou pamiatkou rovnako ako Štiavnica, tak si všímam aj také tie kontexty ochrany, pamiatkovej ochrannej činnosti, ako je, by som ho tak nazval, pamiatkarský ochranný idealizmus a realizmus. Nepochybne si viem predstaviť nedávnu situáciu, že proste štát nebude regulovať a určovať podmienky pri nakladaní s pamiatkou, pokiaľ na to nedá peniaze, alebo sa aspoň podstatnou časťou nebude na nich zúčastňovať. Ale tá ekonomická situácia pri tom obrovskom pamiatkarskom dlhu ochrannom, ktorý tu máme, je veľmi zložitá, asi to celkom nepôjde. A videl som celý rad situácií, kde pamiatkari nastolili tak vážne kritériá, že sa potencionálni investori nepustili do rekonštrukcie a pamiatka padla, sa znehodnotila úplne. Takže je tam celý rad vecí. Takže som presvedčený, že tento zákon je pozitívny. K tým pozmeňovákom samozrejme zaujme stanovisko minister, k tomu sa ja nemusím veľmi vyjadrovať, aj keď teda veľmi všeobecne, že v zásade nie sú žiadnym zásahom a dá sa o tom samozrejme diskutovať, hoci viaceré z nich sú sporné, podotázka zastupovania, ale má to ďalšie kontexty. Aj keď samozrejme úmyslu v zásade rozumiem. Tak ja som presvedčený, že... (Prerušenie vystúpenia časomerom.)
Bugár, Béla, podpredseda NR SR (2019-06-26):
Otváram všeobecnú rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Traja. Končím možnosť sa prihlásiť do rozpravy. Pán poslanec Mazurek ako prvý, potom pán poslanec Beluský a pán poslanec Kollár.
Grausová, Natália, poslankyňa NR SR (2017-09-08):
Prajem, želám všetkým dobrý deň. Pán predsedajúci, kolegyne, kolegovia, dovoľte mi najskôr sa prihovoriť, prvé slovo venovať predsedovi vlády Slovenskej republiky Robertovi Ficovi. Pán Fico, neoslovujem vás vážený, pretože nie ste ani trochu hoden úcty, pretože takmer každé slovo vychádzajúce z vašich úst je klamstvom a lžou. Teraz, páni navrhovatelia, v predkladacej správe píšete, že citujem, vyberám niektoré citácie: „Ekonomika Slovenskej republiky zaznáva, zaznamenáva, pardon, v ostatných rokoch významný hospodársky rast.“ Ďalej: „Ak sa nemá spomaliť alebo zastaviť výstavba nových diaľnic a rýchlostných ciest zásadným spôsobom vrátane prípravy, je nevyhnutné začať uvažovať aj nad inými formami financovania ich výstavby.“ A ďalej: „Napriek podstatnému zrýchleniu tempa výstavby v posledných rokoch, kedy sme zaznamenali historické rekordy v počte rozostavaných kilometrov diaľnic a rýchlostných ciest“ a tak ďalej a tak ďalej, že stále existujú úseky a tak ďalej. Preto, tak teda, keď je tá situácia takáto, keď je tá ekonomika taká úžasná, keď sa mnohokrát vyjadril pán, teda, Robert Fico sa vyjadril, že dokonca, že Slovensko je ekonomický tiger a takéto šialené nezmysly, tak prečo potrebujete ešte viac zadlžovať Slovenskú republiku? Ešte viac, než je zadlžená, keď sme ten ekonomický tiger a keď sme na tom tak strašne dobre aj finančne, aj životnou úrovňou, ako klamete, ako hovoríte. Aký je váš úmysel, pýtam sa, páni predkladatelia, vrátane samozrejme vlády a pána Fica, je to predvolebná kampaň? Alebo je to, alebo sa vám a vašim pánom a vašim majiteľom, ktorí vás ovládajú a ktorým ste zaviazaní, vám sa, máli sa vám to množstvo peňazí, ktoré máte? Vyzerá to tak, akoby ste ešte pred pádom vašej vlády potrebovali nakradnúť, čo sa ešte dá a čo tu ešte zostalo. Áno, diaľnice a cesty sú veľmi potrebné a najmä v tých úsekoch, ktoré spomínate, ale je to len zavádzanie, ktoré uvádzate. Čo ste robili za tých posledných 11 rokov, pýtam sa vás, čo ste robili? V poslednom volebnom období ste mali strana SMER parlamentnú väčšinu. Veď vy ste mohli urobiť na Slovensku zázraky. A odrazu napriek tomu, že sme tak úžasne ekonomicky vyspelí, odrazu nemáme peniaze. Tie diaľnice už mali byť dávno, tak nerozprávajte teraz o nejakej odbornosti, to je všetko zavádzanie. Kde ste prešustrovali tie peniaze, ktoré dnes chýbajú? Pán Fico, apelujem na váš rozum, aj páni, pretože pán Fico sa zdá, že vaše srdce je opité mocou a opité peniazmi. Preto sa obraciam na vás, ale aj hlavne teda na poslancov tohoto parlamentu, parlamentu Národnej rady Slovenskej republiky, poslanci koalície, skúste, prosím, rozmýšľať a nezapredávajte Slovensko, nestaňte sa hrobármi Slovenskej republiky. Ďakujem.
Pčolinský, Peter, podpredseda NR SR (2022-10-20):
Ďakujem pekne. V písomnej rozprave bol prihlásený len pán poslanec Viskupič. Čiže pani navrhovateľka.
Pročko, Jozef, poslanec NR SR (2024-01-10):
Áno, ďakujem veľmi pekne, pán Danko.
Šimečka, Michal, podpredseda NR SR (2024-02-16):
Ďakujem. Keďže do písomnej rozpravy sa neprihlásil nikto, chcem sa ešte teraz spýtať, či má niekto záujem prihlásiť sa ústne. Uzatváram možnosť prihlásiť sa, neprihlásil sa nikto, v tom prípade vyhlasujem rozpravu za skončenú a pýtam sa, či navrhovateľ... nie, nechce sa k nej vyjadriť. Pán spravodajca? Tiež nie. V tom prípade prerušujem rokovanie o tomto bode programu. Nasledujúcim bodom je prvé čítanie o návrhu poslancov Vladimíry Marcinkovej, Vladimíra Ledeckého, Ondreja Dostála, Mariána Viskupiča a Branislava Gröhlinga na vydanie zákona, ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Návrh zákona má tlač 41, návrh na jeho pridelenie na prerokovanie výborov je 47. A teraz dávam slovo pani poslankyni Marcinkovej, aby tento návrh zákona uviedla. Nech sa páči. (Rokovanie v prvom čítaní o návrhu poslancov Národnej rady Slovenskej republiky Vladimíry Marcinkovej, Vladimíra Ledeckého, Ondreja Dostála, Mariána Viskupiča a Branislava Gröhlinga na vydanie zákona, ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 41.)
Bugár, Béla, podpredseda NR SR (2011-12-08):
Ďakujem pani predsedníčke. A teraz dávam znovu slovo spoločnému spravodajcovi z výboru pre hospodárstvo, výstavbu a dopravu, poslancovi Lászlóvi Solymosovi. Nech sa páči.
Mihál, Jozef, poslanec NR SR (2014-10-15):
Ďakujem. Ja sa teším z tohto pozmeňovacieho návrhu pri mne a som strašne zvedavý, akým spôsobom pán minister bude reagovať na tento návrh a akým spôsobom ho odmietne, ako to zdôvodní, či napríklad spomenie pána exekútora Krutého, ktorému skrátka úrad tiež mohol, ale nemusel poskytnúť príspevok, napríklad.
Hrnčiar, Andrej, podpredseda NR SR (2018-05-10):
Prosím, prezentujme sa a hlasujme. (Hlasovanie.) Prítomných 139, za 138, proti 1. Konštatujem, že sme tento návrh schválili. Vážené panie poslankyne, vážení páni poslanci, chcem vás informovať, že ministerka kultúry z dôvodu zahraničnej pracovnej cesty požiadala o preloženie prerokovania vládnych návrhov zákonov, ktorých je predkladateľkou, na budúci týždeň v utorok 15. mája s tým, že by sme ich prerokovali po bodoch ministra zahraničných vecí. Ide o body 23 až 25 schváleného programu, tlače 947, 948 a 839. Je všeobecný súhlas s takouto zmenou? (Súhlasná reakcia pléna.) Ďakujem. Vyhlasujem dvojminútovú prestávku. (Krátka prestávka.) (Po prestávke.)
Kollár, Boris, predseda NR SR (2022-06-29):
Ďakujem. Chce sa vyjadriť k rozprave spoločný spravodajca? Nech sa páči.
Hrnčiar, Andrej, podpredseda NR SR (2019-12-03):
Sedem faktických poznámok. Je 16.57 hod., s faktickými poznámkami budeme pokračovať po hlasovaní. Vyhlasujem trojminútovú prestávku. (Trojminútová prestávka.) (Po prestávke.)
Bugár, Béla, podpredseda NR SR (2017-03-22):
Vyhlasujem rozpravu o tomto bode programu za skončenú. Pán minister chcete zaujať stanovisko? Nech sa páči.
D. Jarjabek, poslanec: (2006-08-03):
Budem veľmi rád, keď do STV pôjdeme na poslanecký prieskum vzhľadom na nové informácie, ktoré prišli. Dúfam, že ma podporíš v tomto smere vo výbore pre kultúru a médiá. Ďakujem veľmi pekne a chcel by som sa spýtať. Je pravdou, že v súčasnosti pán Zahradník je nominantom strany SDKÚ–SD? Dokonca je funkcionárom strany SDKÚ–DS. Ten, ktorý vedie v súčasnosti Slovenskú televíziu, tak ako ju vedie, a ten, ktorý sa v tejto chvíli postavil proti Richardovi Rybníčkovi, s ktorým sa ešte pred zhruba pol rokom veľmi bratal ohľadne reformy v rámci Slovenskej televízie. Je funkcionárom SDKÚ–DS, alebo nie je? Keď hovoríš o tom odpolitizovaní Slovenskej televízie. Ani členom, ani funkcionárom? Prosím, aby si si preveril tieto informácie, kým mi dáš odpoveď. Ďakujem za pozornosť.
Laššáková, Jana, podpredsedníčka NR SR (2014-11-08):
Ale, prosím vás pekne. (Reakcia z pléna, výkriky v sále.) Ja som pána poslanca upozornila a upozorňujem vás, aby ste tu nevykrikovali. S procedurálnym návrhom pán poslanec Zajac.
Jurinová, Erika, podpredsedníčka NR SR (2014-01-28):
Ďakujem, pán poslanec. Na vaše vystúpenie chcú reagovať faktickými poznámkami dvaja páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Galko.
Šeliga, Juraj, podpredseda NR SR (2021-03-31):
Ďakujem pekne. To bol posledný prihlásený do rozpravy. Vyhlasujem rozpravu za skončenú. Pani navrhovateľka, chcete zaujať stanovisko? Nech sa páči.
Krajniak, Milan, poslanec NR SR (2017-03-29):
To, čo tu poslanci za SMER a SNS robia, je jeruzalemský atentát, politický atentát na prezidenta, ktorý reprezentuje tento štát dnes v Jeruzaleme. A je to zbabelé, že ho robíte v čase, keď sa napadnutý nemôže brániť. Za toto by vás v stredoveku opľuli. Opľuli, pretože aspoň zbytky rytierskej cti by mali byť aj v tom, kto sa snaží zaútočiť na svojho protivníka. Nemá to robiť od chrbta a nemá to robiť vtedy, keď sa nemôže brániť. Chcem vám len pripomenúť, že presne pred 20 rokmi v Česku prebehol podobný politický atentát, tzv. sarajevský atentát. Predseda vlády Klaus bol na návšteve v Sarajeve a práve to sa snažili využiť politickí atentátnici a snažili sa ho, aj ho sprosto napadli. Dôsledky sarajevského atentátu v Česku dopadli tak, že v najbližších voľbách všetci atentátnici škaredo pohoreli a politicky prehrali a odišli do minulosti. A Václav Klaus, ako vidíme, bol ďalších 20 rokov v politike. Robíte veľkú politickú chybu, pretože myslím si, že každý človek, slušný človek so zmyslom pre nejakú férovosť pochopí, že bez ohľadu na to, čo si o cestách prezidenta lietadlom do Popradu a späť myslíme, a ja si tiež myslím, že má chodiť autom minimálne na vnútrozemí Slovenskej republiky, tak je zbabelé, podlé a je to politický atentát, ak mu nedáte možnosť sa k tomu vyjadriť, ale zbabelo ho napadnete vtedy, keď sa nemôže brániť. Toto urobí iba zbabelec. A, mimochodom, všimnite si, dámy a páni, že tu akosi v sále nevidím poslancov MOST-u veľmi prítomných. Takže predpokladám, že je to záležitosť SMER-u a SNS.
P. Hrušovský, predseda NR SR: (2005-05-17):
(Hlasovanie.) 146 prítomných, 92 za, 54 sa zdržalo. Návrh sme schválili.
P. Hrušovský, predseda NR SR: (2004-10-27):
M. Maxon, poslanec: Vážený pán predseda Národnej rady a vážený pán predseda...
Pellegrini Peter, predseda NR SR (2023-12-22):
Prosím, prezentujeme sa a hlasujeme o podanom pozmeňujúcom návrhu. (Hlasovanie.) Prítomných 94, za 94. Tento návrh sme schválili. Ďalej.
Grendel, Gábor, podpredseda NR SR (2022-06-14):
Prepáčte, pán predseda. Kolegovia, poprosím vás. Ďakujeme.
Matovič, Igor, poslanec NR SR (2023-12-18):
Ďakujem pekne za vaše vystúpenie, pred chvíľkou sme sa dozvedeli, že tu máme ministerstvo národnej obrany, zrejme niekto je ešte nejakých 40-50 rokov pozadu, ale k veci. Samozrejme, že Kaliňákovi ide o biznis a potrebuje odstaviť všetkých, ktorí by mu mohli pozerať na prsty, ktorí by, teoreticky niekde náhodou nejaký poctivý úradník, ktorý sleduje verejný záujem, by mal odvahu a napísal by nejaké nie práve pozitívne stanovisko. Toto si Kaliňák ako v podstate výberčí Fica, Pellegriniho musí, musí odkontrolovať, tým pádom využíva príležitosť, aby cez kompetenčný zákon si pomenil systém tak, aby bol on len jediný pán. A ešte ten pozmeňovák, ktorý spravodajca, teraz tu je síce druhý, ale myslím, že sa Malatinský volá, ktorý tu bol v, ktorý v piatok predkladal, ktorý vlastne umožňuje Kaliňákovi, aby nemal ani žiaden termín, dokedy má rozhodnúť, to je úplne že dokonalosť sama osebe. Lebo pre skorumpovaného človeka, ktorý má tu štátnu pečiatku v ruke a od ktorého rozhodnutia niečo záleží, nie je väčšia slasť, ako nemať termín, lebo vtedy rovno si môžete napísať cenník, ktorý prípadnému záujemcovi včas ukážete a podľa toho nech sa zariadi a koľko ter... alebo ako rýchlo chce, aby pán minister konal, toľko treba zaplatiť na správny účet v Dubaji a tam sa potom hotely budú stavať. Ale mňa na tomto zákone aj najmä, najmä hnevá to, tá podlosť aj voči, voči zdravotníctvu, že opäť Pellegrini predal ministerstvo zdravotníctva Haščákovi a chce teraz na žiadosť Haščáka odstaviť aj statočnú ženu, ktorá upozorňovala na zlodejiny Penty a Haščáka v zdravotníctve, šéfku ÚDZS.
Drucker, Tomáš, minister školstva, výskumu, vývoja a mládeže SR (2024-09-10):
Vážený pán predsedajúci, vážené panie poslankyne, vážení páni poslanci, predkladáme návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony. Hlavným cieľom návrhu je zmena financovania materských škôl, ktoré sú financované z výnosu dane z príjmu fyzických osôb na financovanie zo štátneho rozpočtu podľa zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Uvedený cieľ vyplýva z plánu obnovy, podľa ktorého sa má vytvoriť diferencovaný a transparentný systém financovania predprimárneho vzdelávania, aby sa zabezpečila stabilita, odolnosť a účelové viazanie finančných prostriedkov vyčlenených na vzdelávanie, a to zavedením tzv. normatívneho financovania materských škôl. V tejto súvislosti sa zároveň v zákone č. 564/2004 Z. z. upravuje pôvodné percento podielu obcí na výnose dane z príjmov fyzických osôb. Predmetom návrhu zákona sú aj úpravy v ďalších súvisiacich zákonoch, ide najmä o zákony č. 596/2003 Z. z., 245/2008 Z. z. a č. 61/2015 Z. z., ktoré priamo nadväzujú na zmenu financovania materských škôl alebo ide o úpravy, ktoré reagujú na podnety z aplikačnej praxe. V rámci uvedených noviel sa okrem iného navrhuje napríklad zavedenie pravidiel používania mobilných telefónov počas školského vyučovania, nový spôsob označovania škôl pre žiakov so zdravotným znevýhodnením a nový spôsob označovania spojených škôl, zjednodušenie procesu zaraďovania škôl a školských zariadení do siete a ich vyraďovanie, odstraňovanie dvojzmennej prevádzky základných škôl a iné. Vážený pán predsedajúci, vážené panie poslankyne a páni poslanci, ďakujem za vašu pozornosť a dovoľujem si vás požiadať o prerokovanie predloženého materiálu. Ďakujem.
Zmajkovičová, Renáta, podpredsedníčka NR SR (2012-09-13):
Pani poslankyňa, prepáčte, pán minister, chce zrejme reagovať. Nech sa páči.
Mezenská, Helena, poslankyňa NR SR (2015-05-26):
Vážený pán predsedajúci, vážený pán navrhovateľ, prítomní poslanci, Výbor Národnej rady pre hospodárske záležitosti ma uznesením č. 419 určil za spravodajkyňu k návrhu poslancov Národnej rady Jána Hudackého, Jána Figeľa, Pavla Zajaca a Jozefa Bobíka na vydanie zákona o rodinnom podnikaní a o zmene a doplnení niektorých zákonov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Súčasťou predloženého návrhu je aj stanovisko Ministerstva financií Slovenskej republiky. V priestore pre vlastnú úvahu ja si dovolím len krátko vyjadriť svoju plnú podporu tomuto zákonu, pretože ako už aj navrhovateľ pri prednesení prerokovávaného návrhu uviedol, považujem tento návrh za veľmi dôležitý nástroj stabilizácie rodiny a zároveň aj stabilizácie podnikateľského prostredia. Ja veľmi dobre viem, že tento návrh zákona bol predložený v pléne už opakovane, niekoľkokrát. A pre mňa je naozaj veľmi podivuhodné, že v situácii, v akej sa Slovensko nachádza, v akej sa nachádzajú mnohé rozpadnuté slovenské rodiny, my si dovolíme takýto návrh zákona odignorovať. Pre mňa je to naozaj nepochopiteľné, a preto pripájam sa prostredníctvom tejto výzvy smerovanej predovšetkým k poslancom z vládnej strany k tomu, aby sa takémuto návrhu zákona venoval dostatočný priestor aj význam, ktorý si tento návrh zákona zaslúži. V slovenských podmienkach, ako ste už aj vy povedali, pán navrhovateľ, nie je vytvorený dostatočný priestor ani pre morálnu, inštitucionálnu, legislatívnu ani finančnú podporu. V tomto smere má Slovensko veľmi veľké rezervy a naozaj je potrebné sa nad podporou rodinného podnikania, ktorá prispeje k rozvoju vidieka, k posilneniu a stabilite rodiny, je potrebné sa nad touto formou podpory rozvoja rodiny vážne zamyslieť. Ja verím, že tento návrh zákona bude podporený v prvom čítaní, že sa to dostane do hospodárskeho výboru, tak, aby sme ako členovia hospodárskeho výboru vedeli dopĺňať jednotlivé konkrétne opatrenia a prvky, ktoré povedú, ja verím, aj k nášmu spoločnému cieľu. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory, a to ústavnoprávny výbor, Výbor Národnej rady pre financie a rozpočet, výbor pre hospodárske záležitosti, výbor pre pôdohospodárstvo a životné prostredie, výbor pre sociálne veci a výbor pre zdravotníctvo. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Martvoň, Anton, poslanec NR SR (2015-10-21):
Ďakujem pekne, pani predsedajúca. Pán poslanec Abrhan, vy ste tu pekne ospravedlňovali pána Figeľa, že prečo tu nie je, že je v Madride, no zabudli ste dodať, že s kým je v tom Madride. Pán Figeľ je v Madride s pánom Frešom, ktorého tu prednedávnom kritizoval pán Galko, čiže to treba dodať. Čo sa týka toho vášho vystúpenia, že pán minister neprijal alebo sa nerozprával s prepusteným, teda s týmto zamestnancom, ktorý tvrdí, že bol nespravodlivo prepustený, chcem sa spýtať, s koľkými zamestnancami, keď bol minister pán Figeľ, ktorí tvrdili, že boli nespravodlivo prepustení, sa pán Figeľ rozprával, alebo koľkých prijal? Ani jedného, čo mám vedomosť. Čiže, pán Abrhan, najskôr skúste s kritikou do vlastných radov a potom kritizujte pána ministra.
Přidal, Alojz, poslanec NR SR (2014-03-20):
Vážený pán kolega, my sa nebudeme vracať ani do 13. ani do 14., ani do 15. storočia, ale vy by ste sa mali vrátiť konečne k zdravému rozumu, k prirodzenému zákonu. Rodina je, bola a bude vždy zväzok muža a ženy, teda manželstvo. To pochopte. Hovorili ste tu niečo o hľadení. Vy hľadíte, hľadíte, ale nevidíte, KDH podporilo Andreja Kisku. KDH podporilo Andreja Kisku. A stále tu niečo nepodsúvajte. Jednoducho KDH zastávalo vždy, včera, dnes i zajtra bude zastávať kultúru života. Vždy bude zastávať rodinu. Nám na rodine záleží, či to bude v zime, v lete, na jeseň, v každom počasí, v každom veku, dokedy tu budeme.
Pčolinský, Peter, podpredseda NR SR (2023-05-09):
Mne sa to nepáči, no.
Ledecký, Vladimír, poslanec NR SR (2024-01-23):
Ďakujem pekne za slovo. Tomáš, ďakujem pekne za príspevok. Venoval si sa hlavne skrátenému legislatívnemu konaniu a vlastne vypustenie medzirezortného pripomienkovania. Tak ako, tak ako pri tomto zákone, tak som to ešte nikdy v Národnej rade nezažil to také prekladané klamstvo, že jedno klamstvo preložím druhým klamstvom bez toho, aby, aby som sa hanbil za to, že mi prišli na to, že to predošlé klamstvo som nevyvrátil. A tak isto takú prekladanú pravdu, že keď sa vyvrátia jedny argumenty, tak prídeme s druhými argumentmi úplne nezmyselnými a počkáme, kým si to naštudujú, však my vieme, že to vyvrátia, ale tak medzitým si, medzitým to prekryjeme zase niečím iným. Mňa naozaj veľmi potešilo, keď na začiatku Robert Fico 2. decembra ešte rozprával, že o zmenách trestných kódexov komunikuje s Európskou komisiou a že chce sa tak vyhnúť riziku, aby Slovensko pre porušovanie zásad právneho štátu mohlo mať ťažkosti s čerpaním eurofondov. Potešilo ma, že diplomacia funguje a tento gentlemanský prístup bude hrať hlavnú rolu. No ale neviem, či to len tak do vetra nehodil, lebo tú spätnú väzbu nám hovorca Európskej komisie pre oblasť spravodlivosti dal okamžite najavo a potvrdil, že Slovensko nemá pokračovať v novelizácii Trestného zákona. Potom Európsky parlament prijal uznesenie, v ktorom odsudzuje tento zákon, a Európska prokuratúra v decembri sa vyjadrila, že zmeny v Trestnom poriadku a Trestnom zákone predstavujú vážne riziko. A ja teraz naozaj neviem, či zlyhala diplomacia, alebo toto bolo len také, také klamstvo, ktoré... (Prerušenie vystúpenia časomerom.)